**Ա Մ Փ Ո Փ Ա Թ Ե Ր Թ**

**««Հայաստանի Հանրապետության բյուջետային համակարգի մասին» Հայաստանի Հանրապետության օրենքում փոփոխություններ և լրացումներ կատարելու մասին» և ««Պետական պարտքի մասին» Հայաստանի Հանրապետության օրենքում փոփոխություններ կատարելու մասին» Հայաստանի Հանրապետության օրենքների և**

**«Առաջիկա տարվա պետական բյուջեի մասին օրենքի նախագ­ծում հա­ջորդ տարվա պե­տա­կան բյուջեի ծախսերի կազմում ընթացիկ ծախսերի աճի և ծավալի առավելագույն չափերը սահմանելու մասին» ՀՀ կառավարության որոշման նախագծերի**

**վերաբերյալ ստացված առաջարկությունների և դիտողությունների**

|  |  |  |  |  |
| --- | --- | --- | --- | --- |
| **Հ/Հ** | **Առաջարկության հեղինակը, գրության ամսաթիվը,գրության համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
|  | ՀՀ Տնտեսական զարգացման և ներդրումների նախարարություն***12.10.2017թ******01/18.2/10113-17*** | Հաշվի առնելով կարճաժամկետում ու միջնաժամկետում ամբողջական պահանջարկի ընդլայնման և դրանով իսկ տնտեսական ակտիվության խթանման գործում ընթացիկ ծախսերի նշանակությունը, ինչպես նաև ՀՀ կառավարության սոցիալական բնագավառի հանձնառությունները` առաջարկում ենք դիտարկել կարագավորում­ներում (մասնավորապես` նախնական փուլում Որոշման նախագծում) այնպիսի դրույթների ամրագրումը, որոնցով կսահմանվեն`* ընթացիկ ծախսերի հնարավոր սահմանափակման պարագայում առաջնահերթություններ կամ սկզբունքներ ծախսային առանձին կատեգոր­իաների միջև,
* ընթացիկ ծախսերի (առանց կառավարության պարտքի սպասարկման ծախսերի) ծավալի կամ աճի առավելագույն չափերին զուգահեռ նաև նվազագույն շեմ:
 | Չի ընդունվել | ՀՀ ֆինանսների նախարարության կողմից մշակված փաթեթի նպատակն է հենց բարձրացնել տնտեսության խթանման գործում հարկաբյուջետային քաղաքականության դերն ու արդյունավետությունը։ Մասնավորապես, ընթացիկ ծախսերի դերը չի փոքրանում, պարզապես դրանց աճն է սահմանափակվում, իսկ մյուս կողմից մեծացվում է երկարաժամկետ աճի համար էական նշանակություն ունեցող կապիտալ ծախսերի դերը։Ինչ վերաբերում է առաջարկվող դրույթներին, ապա դրանց ներառումը Որոշման նախագծում գտնում ենք ոչ նպատակահարմար, քանի որ․* ընթացիկ ծախսերի առաջնահերթությունները արդեն իսկ սահմանվում են պետական բյուջեները և միջնաժամկետ ծախսերի ծրագրերը մշակելիս՝ ելնելով ՀՀ կառավարության գերակայություններից,
* պետական բյուջեի ընթացիկ ծախսերի գերակշիռ մասը արդեն իսկ այսպես կոչված «հաստատուն ծախսեր» (նվազագույն շեմ) են, որոնք իրենցից ներկայացնում են ՀՀ սահմանադրությամբ, օրենքներով, ՀՀ կառավարության որոշումներով սահմանված պարտականություններ։
 |
|  |  |  «Իրավական ակտերի մասին» ՀՀ օրենքի 43-րդ հոդվածի 6-րդ մասի` արգելվում է հղումներ կատարել սահմանված կարգով ուժի մեջ չմտած իրավական ակտերին: Մինչդեռ, «Առաջիկա տարվա պետական բյուջեի մասին օրենքի նախագծում հաջորդ տարվա պետական բյուջեի ծախսերի կազմում ընթացիկ ծախսերի աճի և ծավալի առավելագույն չափերը սահմանելու մասին» ՀՀ կառավարության որոշման նախագծում հղում է կատարվում, նախագծերի փաթեթով ներկայացված «Հայաստանի Հանրապետության բյուջետային համակարգի մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագծի 2-րդ հոդվածին, որը համաձայն օրենքի նախագծի 4-րդ հոդվածի՝ ուժի մեջ է մտնելու պաշտոնական հրապարակման օրվան հաջորդող տասներորդ օրը: | Ընդունվել է ի գիտություն | ՀՀ ֆինանսների նախարարությունը ընդհանուր փաթեթը կազմելիս հաշվի է առել «Իրավական ակտերի մասին» ՀՀ օրենքի 43-րդ հոդվածի 6-րդ մասի պահանջը, սակայն որպեսզի հարկաբյուջետային քաղաքականության բարեփոխումները լիարժեք արտացոլվեն՝ ՀՀ կառավարության որոշման նախագիծը կցվել է և կատարվել հղում համապատասխան օրենքին:  |
| **2.** | ՀՀ Միջազգային տնտեսական ինտեգրման և բարեփոխումների նախարարություն***13.10.2017******3164-14***

|  |  |
| --- | --- |
|  |  |

 | Դիտողությունները և առաջարկություններ չկան |  |  |
| **3.** | ՀՀ կենտրոնական բանկ***16.10.2017******08.1-07/0555-17*** | Քանի որ կապիտալ ծախսերի սահմանափակումներ չեն նախատեսվում բյուջետային կանոնի ներքո (ինչը կարծում ենք հիմնավոր է), կարծում ենք, որ հնարավոր ռիսկերը զսպելու համար անհրաժեշտ է այս նախաձեռնության ներքո նաև ներառել կարգավորում կապիտալ ծախսերի հաշվետվելիության և թափանցիկության ապահովման, ինչպես նաև արդյունավետության գնահատման ինստիտուցիոնալ մեխանիզմի առկայության հետ կապված, ինչն առկա էր նաև ԱՄՀ առաջարկներում: | Ընդունվել է ի գիտություն | ՀՀ ֆինանսների նախարարություն համար առաջնահերթ են ոչ միայն կապիտալ ծախսերի, այլև պետական բյուջեի բոլոր ծախսերի հաշվետվողականության և թափանցիկության ապահովումը և դրանց արդյունավետության գնահատումն ու բարձրացումը։ Դրանց ուղղված բարեփոխումներն արդեն ընթացքի մեջ են և իրագործվում են ծրագրային բյուջետավորման ներդրման քաղաքականության շրջանակներում։  |
|  |  | «Հայաստանի Հանրապետության բյուջետային համակարգի մասին» ՀՀ օրենքում նախատեսվող փոփոխությունների վերաբերյալ, ի լրումն Հոդված 3-ի 8.4 կետի բովանդակության, առաջարկում ենք ավելացնել, որ ա) և բ) կետերով սահմանված միջոցառումների ծրագրերի իրականացման արդյունքում Կառավարության որոշմամբ պետք է սահմանվի թե ինչ արագությամբ (քանի տարվա ընթացքում) Կառավարության պարտքի կանխատեսվող հետագիծն պետք է վերադառնա համապատասխանաբար 50%-ից ցածր և 60%-ից ցածր մակարդակներին: Կարծում ենք, որ այս առաջարկությունները շատ կարևոր են և դրանք չհաշվառելու պարագայում զգալի ռիսկեր կառաջանան միջինժամկետ և երկարաժամկետ հարկաբյուջետային կայունության և տնտեսական աճի առումներով: | Ընդունվել է ի գիտություն | Կառավարության պարտքի կանխատեսվող հետագիծը 50%-ից ցածր և 60%-ից ցածր մակարդակներին վերադառնալու արագությունը (տարիները) կսահմանվի ««Հայաստանի Հանրապետության բյուջետային համակարգի մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծի Հոդված 3-ի 8.4-րդ մասի ա) և բ) կետերով սահմանվող միջոցառումների ծրագրերում։ |
| **4.** | ՀՀ Արդարադատության նախարարություն***02.11.2017******01/19715-17*** | «Առաջիկա տարվա պետական բյուջեի մասին օրենքի նախագծում հաջորդ տարվա պետական բյուջեի ծախսերի կազմում ընթացիկ ծախսերի աճի և ծավալի առավելագույն չափերը սահմանելու մասին» Հայաստանի Հանրապետության կառավարության որոշման նախագծին անհրաժեշտ է անդրադառնալ ««Հայաստանի Հանրապետության բյուջետային համակարգի մասին» Հայաստանի Հանրապետության օրենքում փոփոխություններ և լրացումներ կատարելու մասին» և ««Պետական պարտքի մասին» Հայաստանի Հանրապետության օրենքում փոփոխություններ կատարելու մասին» Հայաստանի Հանրապետության օրենքների նախագծերի ընդունումից հետո, քանի որ ներկայացված նախագծի ընդունումը բխում է «Հայաստանի Հանրապետության բյուջետային համակարգի մասին» ՀՀ օրենքի 21-րդ հոդվածի 8.2 մասից և օրենքի հիշյալ դրույթն ուժի մեջ է մտնելու ««Հայաստանի Հանրապետության բյուջետային համակարգի մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքիպաշտոնական հրապարակման օրվան հաջորդող տասներորդ օրը | Ընդունվել է ի գիտություն | ՀՀ ֆինանսների նախարարությունը ընդհանուր փաթեթը կազմելիս հաշվի է առել «Իրավական ակտերի մասին» ՀՀ օրենքի 43-րդ հոդվածի 6-րդ մասի պահանջը, սակայն որպեսզի հարկաբյուջետային քաղաքականության բարեփոխումները լիարժեք արտացոլվեն՝ ՀՀ կառավարության որոշման նախագիծը կցվել է և կատարվել հղում համապատասխան օրենքին: |
|  |  | Պետական փորձագիտական եզրակացություն | Ընդունելի է |  |

**ՀՀ ՖԻՆԱՆՍՆԵՐԻ ՆԱԽԱՐԱՐՈՒՅԹՈՒՆ**